CELEX: 62015TN0526
Language: da
Date: 2015-09-07 00:00:00
Title: Sag T-526/15: Sag anlagt den 7. september 2015 — HK Intertrade mod Rådet

9.11.2015   
            
            
               DA
            
            
               Den Europæiske Unions Tidende
            
            
               C 371/36
            
         Sag anlagt den 7. september 2015 — HK Intertrade mod Rådet
   (Sag T-526/15)
   (2015/C 371/37)
   Processprog: engelsk
   
      Parter
   
   
      Sagsøger: HK Intertrade Co. Ltd (Wanchai, Hong-Kong) (ved advokaterne J. Grayston, P. Gjørtler, G. Pandey og D. Rovetta)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse (FUSP) 2015/1008 af 25. juni 2015 om ændring af afgørelse 2010/413/FUSP om restriktive foranstaltninger over for Iran (EUT L 161, s. 19) og Rådets gennemførelsesforordning (EU) 2015/1001 af 25. juni 2015 om gennemførelse af forordning (EU) nr. 267/2012 om restriktive foranstaltninger over for Iran (EUT L 161, s. 1) annulleres, for så vidt som disse retsakter lader sagsøgeren være omfattet af kategorien af personer og enheder, der er omfattet af de restriktive foranstaltninger.
            
         
               —
            
            
               Rådets afgørelse indeholdt i skrivelsen af 26. juni 2015 adresseret til sagsøgerens advokater vedrørende fornyet gennemgang af listen over udpegede personer og enheder i bilag II til afgørelse 2010/413/FUSP og bilag IX til forordning (EU) nr. 267/2012 annulleres, for så vidt som denne afgørelse udgør en nægtelse af at fjerne sagsøgeren fra listen over personer og enheder, der er omfattet af de restriktive foranstaltninger.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
            
               1.
            
            
               Første anbringende om utilstrækkelig angivelse af begrundelse
               
                           —
                        
                        
                           Afgørelsen af 26. juni 2015 (den »anfægtede fornyede afgørelse«) tjente også som notifikationsskrivelse for Rådets afgørelse (FUSP) 2015/1008 og Rådets gennemførelsesforordning (EU) 2015/1001 (de »anfægtede retsakter«), men denne skrivelse indeholdt ingen angivelse af en begrundelse for vedtagelsen af de anfægtede retsakter. Rådets begrundelse overholder endvidere ikke den standard, der følger af retspraksis.
                        
                     
         
            
               2.
            
            
               Andet anbringende om et åbenbart fejlskøn
               
                           —
                        
                        
                           Selv om sagsøgeren ejes af NIOC, udgør sagsøgeren en særskilt juridisk enhed, der er hjemmehørende i Hong Kong og er aktiv på det særskilte asiatiske marked, der er langt fra en påstået kontrol udøvet af NIOC over sagsøgerens aktiviteter.
                        
                     
         
            
               3.
            
            
               Tredje anbringende om en tilsidesættelse af retten til forsvar
               
                           —
                        
                        
                           Ved reelt at lade en enkelt uidentificeret medlemsstat pålægge Rådet at træffe en afgørelse uden at undersøge nogen relevante dokumenter eller beviser til støtte herfor, har Rådet enstemmigt indført en ny måde at træffe afgørelse på uden hjemmel i artikel 215 TEUF eller andre steder i traktaterne. Denne måde at træffe afgørelse på forstyrrer balancen mellem Rådets undersøgelsesbeføjelser og beføjelser til at træffe afgørelse og sagsøgerens ret til effektiv domstolsbeskyttelse.
                        
                     
         
            
               4.
            
            
               Fjerde anbringende om en overtrædelse af den grundlæggende ejendomsret
               
                           —
                        
                        
                           Rådet har på ingen væsentlig måde angivet en begrundelse for de restriktioner, der er indført over for sagsøgeren. Opførelsen af sagsøgeren, et selskab, der er hjemmehørende i Hong Kong og aktivt på det asiatiske marked, kan på ingen måde bidrage til opretholdelsen af international fred og sikkerhed, og Rådet kan ikke fremlægge bevis for det modsatte.